**Վահիդե Փերչին** (թուրքերեն՝ Vahide Perçin, հունիսի 13, 1965(1965-06-13), Իզմիր, Թուրքիա), թատրոնի և կինոյի թուրք դերասանուհի։

Կենսագրություն
--------------

Ծնվել է հույն ներգաղթյալների ընտանիքում, ովքեր Թուրքիա էին տեղափոխվել 20-րդ դարի սկզբին։ Հայրը եղել է բեռնատարի վարորդ, իսկ մայրը՝ տնային տնտեսուհի։

Միջնակարգ դպրոցը ավարտելուց հետո, ընդունվել է Հուլիսի 9-ի համալսարանի կիրառական արվեստների ֆակուլտետի թատերական բաժինը։

### Կարիերա

Սկզբնական շրջանում աշխատել է Իզմիրի թատրոններից մեկում։ 2003 թվականին տեղափոխվել է Ստամբուլ, որտեղ անմիջապես դեր է ստացել «Հեքիաթ Ստամբուլի մասին» հեռուստասերիալում։ Առավել մեծ ճանաչում է ստացել Զեհրայի դերով, որը մարմնավորել է «Ես նրան անվանեցի Ֆերիհա» հեռուստասերիալում։ 2013 թվականին սկսել է նկարահանվել «Հոյակապ Դար» հեռուստասերիալում, որտեղ փոխարինել է հղիության պատճառով հեռուստասերիալը լքած Մերյեմ Ուզերլիին։

Անձնական կյանք
--------------

1991 թվականին Վահիդեն ամուսնացել է դերասան Ալթան Գյորդումի հետ։ Նրանք միասին աշխատել են Իզմիրի թատրոնում, այնուհետև մի քանի անգամ հանդիպել են նաև նկարահանման հրապարակում։ Տեղափոխվելով Ստամբուլ՝ Ալթան Գյորդումի դերասանական կարիերան նույնպես սկսել է զարգանալ։ Նկարահանվել է «Հոյակապ դար» հեռուստասերիալում, որտեղ մարմնավորել է Բեքիր աղայի դերը։ 1994 թվականին ամուսինները ունեցել են դուստր՝ Ալիզեին։ 2013 թվականին զույգը բաժանվել է։

Պայքար քաղցկեղի դեմ
-------------------

«Ես նրան անվանեցի Ֆերիհա» հեռուստասերիալի աշխատանքների ժամանակ դերասանուհու մոտ հայտնաբերվել է կրծքագեղձի քաղցկեղ։ Լքելով նախագիծը՝ դերասանուհին սկսել է պայքարել հիվանդության դեմ։ Նրան աջակցել են ամուսինը և դուստրը, ինչպես նաև բազմաթիվ գործընկերներ և երկրպագուներ։ Հաղթահարելով հիվանդությունը՝ Վահիդեն վերադարձել է նկարահանման հրապարակ։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 2004 | ս | Հեքիաթ Ստամբուլի մասին | *Bir İstanbul Masalı* | Սուզան Քոզան |
| 2005 | ս | Ոստիկանական գողեր | *Hırsız Polis* | Ֆուլիա |
| 2005 | ֆ | Պատմիր Ստամբուլ | *Anlat Istanbul* | Հյուրեմ |
| 2006 | ֆ | Առաջին սեր | *İlk Aşk* | Նևին |
| 2007 | ֆ | Շնորհավոր նոր տարի Լոնդոն! | *Ivi Seneler Londra* | Ֆերդա |
| 2007 | ս | Մայրիկ | *Annem* | Զեյնեփ Էգիլմեզ |
| 2008 | ֆ | Հեղափոխության մեքենաներ | *Devrim Arabaları* | Սունա |
| 2010 | ֆ | Զեֆիր | *Zefir* | Այ |
| 2011 | ս | Ես նրան անվանեցի Ֆերիհա | *Adını Feriha Koydum* | Զեհրա Յըլմազ |
| 2012 | ս | Բարև կյանք | *Merhaba Hayat* | Դենիզ Քյորել |
| 2013 | ֆ | Տիկին Այհան | *Ayhan Hanım* | Այհան |
| 2013 | ս | Հոյակապ դար | *Muhteşem Yüzyıl* | Ռոքսելանա |
| 2015 | ս | Տեղափոխման ժամանակ | *Göç Zamanı* | Ջենեթ |
| 2016 | ս | Մամա | *Anne* | Գյոնյուլ Ասլան |

Մրցանակներ
----------

| Մրցանակներ |
| --- |
| Տարի | Մրցանակ | Անվանակարգ |
| 1996 | «Sanat Kurumu» | Կնոջ լավագույն դեր |
| 2007 | «14. Altın Koza Film Festivali» | Լավագույն դերասանուհի |
| 2007 | «Magazin Gazetecileri Derneği Altın Objektif Ödülleri» | Թատրոնի լավագույն դերասանուհի |
| 2008 | «Radyo Televizyon Gazetecileri Derneği Yılın Ödülleri» | Տարվա կին |

Ծանոթագրություններ
------------------

1. 1 2  Internet Movie Database — 1990.
2. ↑
3. ↑  Hürrem'i Meryem Uzerli Yerine Vahide Gördüm Canlandıracak
4. ↑  Vahide-Altan Gördüm çifti boşandı
5. ↑  Vahide Gördüm'ün zor günleri


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ |
|  |
| Չափորոշչային վերահսկողություն | ISNI: 0000 0000 7953 251X · LCCN: no2010074599 · VIAF: 121200132 · WorldCat VIAF: 121200132 |

 |